text: Esbjerg Energy tabte til topholdet
  07 januar 2015 kl. 08.40
  Årets første ishockeykamp endte skidt for Esbjerg Energy, de fik ikke mange ben til isen, da de tirsdag aften mødte topholdet Odense Bulldogs.
  Esbjerg-drengene kæmpede sig igennem kampen, men trods anstrengelserne måtte de se sig slået med 3:2 til Odense Bulldog, da sidste periode sluttede.
  Esbjerg Energy satser på en bedre dagsform, når de i uge 3 møder Rungsted Ishockey, oplyser de på deres hjemmeside.
  Her vil flere af holdet U20 spillere være hjemme igen fra Canada, og også Andreas Pedersen og Aron Lee forhåbentlig igen at kunne være med til kampene.
  Cheftræner Mark Pederson fra Esbjerg Energy konstaterede lige før kampen på klubbens hjemmeside:
  - Odense Bulldog har spillet godt i stort set hele sæsonen, og det forventer jeg ikke ændrer sig. For vort vedkommende skal vi gå ind til kampen med en god attitude og et ønske om at arbejde så hårdt som muligt for tingene.
  link
  Se klubbens eget kampreferat
  